Diari Oficial de la Generalitat Valenciana


Sumari del DOGV 6839, del 13-08-2012 (2012/7831)

RESOLUCIÓ de 30 de juliol del 2012, de la Presidència de l'Acadèmia Valenciana de la Llengua, per la qual es publica l'Acord de 13 de juliol del 2012, del Ple de l'Acadèmia Valenciana de la Llengua, pel qual s'aprova la modificació de crèdits número 005/2012.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6839

Data del DOGV
:   13-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7831


Data del document
:   30-07-2012

Organisme emissor
:   Acadèmia Valenciana de la Llengua

Tipus de document
:   Resolució

RESOLUCIÓ de 30 de juliol del 2012, de la Presidència de l'Acadèmia Valenciana de la Llengua, per la qual es publica l'Acord de 13 de juliol del 2012, del Ple de l'Acadèmia Valenciana de la Llengua, pel qual s'aprova la modificació de crèdits número 005/2012. [2012/7831]  
Segons establix l'article 19 c) de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, ordene la publicació de l'acord següent:  
Acord núm. 22/2012, pel qual s'aprova la modificació de crèdits número 005/2012: transferència de crèdits per a augmentar la dotació de la línia de subvenció T5408, «Promoció exterior de la llengua, la literatura i la cultura valenciana (lectorats)», per a donar suport als lectorats en les universitats de Cambrigde, Torí i Amiens.  
L'AVL, per tal de fomentar el coneixement del valencià en l'exterior, ha participat des de l'any 2008 en el programa conjunt «lectorats de llengua, literatura i cultura valencianes en l'exterior» amb la Conselleria d'Educació de la Generalitat Valenciana i amb la Universitat de València, la Universitat d'Alacant i la Universitat Jaume I, les quals s'ocupaven de les funcions d'organització. Este programa de lectorats valencians en l'exterior finalitza en el curs 2011-2012.  
Atés que l'AVL ha pogut arribar a un principi d'acord amb l'Institut Ramon Llull, les universitats de València i Jaume I per a mantindre en el curs 2012-2013 els lectorats de Cambridge University (Regne Unit), Università degli Studi di Torino (Itàlia) i Université de Picardie Jules Verne-Amiens (França), amb una aportació econòmica de l'AVL per un import de 24.450 €.  
Atés que hi ha una línia de subvenció que s'ajusta a esta finalitat en el pressupost vigent, en els crèdits consignats al capítol quatre del pressupost de l'AVL per a l'exercici pressupostari de 2012.  
  
El Ple de l'AVL acorda:   
Aprovar la modificació de crèdit 17.005/2012, consistent en la transferència de crèdits per a augmentar la dotació de la línia de subvenció T5408 «Promoció exterior de la llengua, la literatura i la cultura valenciana (lectorats)» a fi de donar suport als lectorats en les universitats de Cambrigde, Torí i Amiens per un import de 24.450 €, en els termes següents:  
Disminuir la línia T5404 amb codi comptable 5940-7-92-8 destinada a ajudes a la difusió i promoció del valencià en els centres valencians de l'exterior, dotada amb 36.000 €. El grau d'execució d'esta línia disminuirà enguany, ja que la Conselleria de Presidència no pot assumir les despeses de desplaçament del professorat i, per tant, la docència in situ se substituïx per la realització conjunta, amb la Conselleria de Turisme, Cultura i Esports, de cursos de valencià en línia, per als quals només es preveu una despesa màxima de 10.000 euros i es poden transferir crèdits per un import màxim de 26.000 euros.  
  
Augmentar la línia de subvenció nominativa distribuïda T5408, «Promoció exterior de la llengua, la literatura i la cultura valenciana (lectorats)», amb el detall següent:   
  
  
La imputació econòmica i funcional dels crèdits és la següent:  
  
  
  
València, 30 de juliol de 2012.- El president: Ramon Ferrer Navarro.